|  |  |  |
| --- | --- | --- |
| Προοίμιο.  Επίσημη Εφημερίδα  της ΕΕ L 171, 29.6.2016, σ.66. | Για σκοπούς εφαρμογής της πράξης της ΕυρωπαϊκήςΈνωσης με τίτλο «Κανονισμός (ΕΕ) 2016/1012 του Ευρωπαϊκού Κοινοβουλίου και του Συμβουλίου της 8ης Ιουνίου 2016 σχετικά με τους ζωοτεχνικούς και γενεαλογικούς όρους για την αναπαραγωγή, το εμπόριο και την είσοδο στην Ένωση καθαρόαιμων ζώων αναπαραγωγής, υβριδικών χοίρων αναπαραγωγής και του αναπαραγωγικού υλικού τους και για την τροποποίηση του κανονισμού (ΕΕ) αριθ. 652/2014, καθώς και των οδηγιών 89/608/ΕΟΚ και 90/425/ΕΟΚ του Συμβουλίου, και για την κατάργηση ορισμένων πράξεων στον τομέα της αναπαραγωγής ζώων («κανονισμός για την αναπαραγωγή ζώων»)». | |
| Συνοπτικός τίτλος. | 1. Ο παρών Νόμος θα αναφέρεται ως ο περί Αναπαραγωγής των Ζώων Νόμος του 2022. | |
| Ερμηνεία. | 2.-(1) Στον παρόντα Νόμο, εκτός εάν από το κείμενο προκύπτει διαφορετική έννοια – | |
|  |  | |
|  | «Αρμόδια Αρχή» σημαίνει την Αρμόδια Αρχή όπως αυτή ορίζεται δυνάμει του άρθρου 3˙ | |
|  | «Επιθεωρητής» σημαίνει το πρόσωπο που ορίζεται ως Επιθεωρητής δυνάμει του άρθρου 7˙ | |
|  | «Κανονισμός (ΕΕ) 2016/1012» σημαίνει τον Κανονισμό (ΕΕ) 2016/1012 του Ευρωπαϊκού Κοινοβουλίου και του Συμβουλίου της 8ης Ιουνίου 2016 σχετικά με τους ζωοτεχνικούς και γενεαλογικούς όρους για την αναπαραγωγή, το εμπόριο και την είσοδο στην Ένωση καθαρόαιμων ζώων αναπαραγωγής, υβριδικών χοίρων αναπαραγωγής και του αναπαραγωγικού υλικού τους και για την τροποποίηση του κανονισμού (ΕΕ) αριθ. 652/2014, καθώς και των οδηγιών 89/608/ΕΟΚ και 90/425/ΕΟΚ του Συμβουλίου, και για την κατάργηση ορισμένων πράξεων στον τομέα της αναπαραγωγής ζώων («κανονισμός για την αναπαραγωγή ζώων»), όπως αυτός εκάστοτε τροποποιείται ή αντικαθίσταται· | |
|  |  | | |
| . | «υπεύθυνος επιχείρησης» σημαίνει το πρόσωπο που έχει την ευθύνη της επιχείρησης που βρίσκεται υπό τον έλεγχο του· | | |
|  |  | | |
|  | «Υπουργός» σημαίνει τον Υπουργό Γεωργίας, Αγροτικής Ανάπτυξης και Περιβάλλοντος. | | |
|  | (2) Οποιοιδήποτε άλλοι όροι, οι οποίοι δεν ορίζονται ειδικά στον παρόντα Νόμο, έχουν την έννοια που αποδίδει στους όρους αυτούς ο Κανονισμός (ΕΕ) 2016/1012. | | |
| Αρμόδια Αρχή. | 3. Το Τμήμα Γεωργίας του Υπουργείου Γεωργίας, Αγροτικής Ανάπτυξης και Περιβάλλοντος ορίζεται ως Αρμόδια Αρχή για τους σκοπούς του παρόντος Νόμου. | | |
| Εξουσίες  της  Αρμόδιας Αρχής. | 4. Η Αρμόδια Αρχή έχει τις πιο κάτω εξουσίες – | | |
|  | (α) Την αναγνώριση κοινωνιών εκτροφής και επιχειρήσεων αναπαραγωγής·  (β) την έγκριση των προγραμμάτων αναπαραγωγής·  (γ) την κατάρτιση και τήρηση επικαιροποιημένου καταλόγου των αναγνωρισμένων κοινωνιών εκτροφής και επιχειρήσεων αναπαραγωγής· | | |
|  | (δ) τη διενέργεια των επίσημων ελέγχων και των επίσημων δραστηριοτήτων προκειμένου να διασφαλιστεί η συμμόρφωση με τις διατάξεις του Κανονισμού (ΕΕ) 2016/1012, του παρόντος Νόμου και των δυνάμει αυτού εκδιδομένων Κανονισμών και Διαταγμάτων· | | |
|  | (ε) την παραλαβή, την αποδοχή, την αξιολόγηση και την έγκριση αιτήσεων, εγγράφων, πιστοποιητικών και στοιχείων που υποβάλλονται στα πλαίσια εφαρμογής του παρόντος Νόμου και των δυνάμει αυτού εκδιδομένων Κανονισμών και Διαταγμάτων·  (στ) την έκδοση πιστοποιητικών και άλλων εγγράφων ή/και αδειών απαραίτητων για την εφαρμογή των διατάξεων του Κανονισμού (ΕΕ) 2016/1012, του παρόντος Νόμου και των δυνάμει αυτού εκδιδομένων Κανονισμών και Διαταγμάτων·  (ζ) τη διεξαγωγή προγραμμάτων αναπαραγωγής·  (η) να ορίζει την Συντονιστική Αρχή σύμφωνα με τις διατάξεις του άρθρου 1 της Απόφασης 92/216/ΕΟΚ, όπως αυτή εκάστοτε τροποποιείται ή αντικαθίσταται·  (θ) την έγκριση των τρίτων, που έχουν ορισθεί από τις κοινωνίες εκτροφής και τις επιχειρήσεις αναπαραγωγής, για την διενέργεια ελέγχου της απόδοσης ή της γενετικής αξιολόγησης των ζώων αναπαραγωγής, σύμφωνα με το άρθρο 27 του Κανονισμού (ΕΕ) 2016/1012. | | |
| Εκχώρηση εξουσιών. | | |  | | --- | | 5.-(1) Ο Υπουργός δύναται, με γνωστοποίηση του που δημοσιεύεται στην Επίσημη Εφημερίδα της Δημοκρατίας, να εξουσιοδοτήσει υπό όρους και προϋποθέσεις που καθορίζει, την άσκηση εκ μέρους του οποιεσδήποτε από τις εξουσίες ή αρμοδιότητες του που είναι σχετικές με τον έλεγχο της εφαρμογής του παρόντος Νόμου ή των εκδιδομένων δυνάμει αυτού Κανονισμών και Διαταγμάτων, σε οποιοδήποτε τμήμα ή υπηρεσία υπουργείου της Δημοκρατίας ή σε δημόσιο λειτουργό που κατέχει κατάλληλα προσόντα, αφού προηγουμένως εξασφαλίσει την σύμφωνη γνώμη του εν λόγω λειτουργού, του Τμήματος ή της Υπηρεσίας. | | Νοείται ότι, η πιο πάνω εξουσιοδότηση καθορίζει ρητά την συγκεκριμένη εξουσία η οποία ανατίθεται σε δημόσιο λειτουργό, τμήμα ή υπηρεσία και η έκταση αυτής καθώς και η έναρξη και η λήξη της χρονικής περιόδου εντός της οποίας αυτή θα ασκείται. |  |  | | --- | | (2) Σε περίπτωση που, δυνάμει των διατάξεων του παρόντος άρθρου, δημόσιος λειτουργός ή τμήμα ή υπηρεσία ασκεί εξουσία ή εκτελεί καθήκον, που ο παρών Νόμος ή οι εκδιδόμενοι δυνάμει αυτού Κανονισμοί ή Διατάγματα χορηγούν ή αναθέτουν, αντίστοιχα, σε άλλο δημόσιο λειτουργό, τμήμα ή υπηρεσία, ο παρών Νόμος και οι εκδιδόμενοι δυνάμει αυτού Κανονισμοί εφαρμόζονται ως εάν είχαν χορηγήσει ρητά την εν λόγω εξουσία ή καθήκον στον δημόσιο λειτουργό, στο τμήμα ή στην υπηρεσία που ασκεί αυτή την εξουσία. | | (3) Ο Υπουργός δύναται, οποτεδήποτε το κρίνει σκόπιμο υπό τις περιστάσεις, να τροποποιεί ή να ανακαλεί απόφασή του για εκχώρηση εξουσιών ή αρμοδιοτήτων της η οποία λήφθηκε με βάση τις διατάξεις του εδαφίου (1). | | |
| Έντυπα αιτήσεων. | | 6. Η Αρμόδια Αρχή, με απόφαση της, καθορίζει τα έντυπα για την υποβολή των αιτήσεων ή για την διαχείριση άλλων θεμάτων που αφορούν την εφαρμογή του παρόντος Νόμου και των δυνάμει αυτού εκδιδομένων Κανονισμών και Διαταγμάτων ή/και του Κανονισμού (ΕΕ) 2016/1012. | |
| Ορισμός  και εξουσίες  Επιθεωρητών. | | 7.-(1) Ο Υπουργός έχει εξουσία, με γνωστοποίηση του που δημοσιεύεται στην Επίσημη Εφημερίδα της Δημοκρατίας, να ορίζει Επιθεωρητές για την αποτελεσματικότερη εφαρμογή του Κανονισμού (ΕΕ) 2016/1012, του παρόντος Νόμου και των δυνάμει αυτού εκδιδόμενων Κανονισμών και Διαταγμάτων.  (2) Κάθε Επιθεωρητής εφοδιάζεται με κατάλληλη ταυτότητα για σκοπούς αναγνώρισης της ταυτότητας του και οφείλει να επιδεικνύει αυτήν.  (3) Ο Επιθεωρητής έχει εξουσία σε κάθε εύλογο χρόνο να προβαίνει στις πιο κάτω ενέργειες- | |
|  | | (α) Να εισέρχεται, επιθεωρεί, ερευνά και διενεργεί έλεγχο σε οποιοδήποτε υποστατικό της επιχείρησης ή άλλο χώρο, εκτός της κατοικίας, στον οποίο διενεργείται ή υπάρχει εύλογη αιτία να πιστεύεται ότι διενεργείται δραστηριότητα ή οποία αποτελεί ή δυνατόν να αποτελέσει παράβαση οποιασδήποτε διάταξης του παρόντος Νόμου και των δυνάμει αυτού εκδιδομένων κανονισμών και διαταγμάτων, και | |
|  | | (i) να έχει πρόσβαση, να επιθεωρεί και να ελέγχει τιμολόγια, έγγραφα, μητρώα, σε οποιαδήποτε μορφή διατηρούνται, βιβλία αναπαραγωγής, πιστοποιητικά, τα οποία σχετίζονται με τα θέματα που καλύπτονται από τον παρόντα Νόμο και να τα αντιγράφει επιτόπου ή να τα απομακρύνει για να γίνει δυνατή η αντιγραφή τους˙ | |
|  | | (ii) να έχει πρόσβαση, να επιθεωρεί και να ελέγχει δεδομένα που βρίσκονται σε οποιοδήποτε ηλεκτρονικό υπολογιστή ή σχετική συσκευή ή εξοπλισμό αποθήκευσης δεδομένων που σχετίζονται με τιμολόγια ή έγγραφα ή μητρώα ή βιβλία αναπαραγωγής ή πιστοποιητικά, συμπεριλαμβανομένων δεδομένων που έχουν διαγραφεί, ενώ παράλληλα δύναται να ανακτήσει δεδομένα που διατηρούνται στον εξοπλισμό του ηλεκτρονικού υπολογιστή˙ | |
|  | |  | |
|  | | (iii) να έχει πρόσβαση, να επιθεωρεί και ελέγχει τα ζώα ή αναπαραγωγικό υλικό που βρίσκονται υπό τον έλεγχο της˙  (iv) να έχει πρόσβαση, να επιθεωρεί και ελέγχει κάθε εξοπλισμό που βρίσκεται υπό τον έλεγχο της˙ | |
|  | | (v) να προβαίνει, στα πλαίσια των ελέγχων που κρίνει αναγκαίους, σε κινηματογραφήσεις ή φωτογραφήσεις. | |
|  | | (β) να εισέρχεται, σε συνεννόηση με άλλες αρχές, σε συνοριακούς σταθμούς ελέγχου και να διεξάγει επίσημο έλεγχο σε φορτία ζώων ή αναπαραγωγικού υλικού˙ | |
|  | | (γ) να δίνει οδηγίες όπως ο χώρος στον οποίο εισέρχεται όπως παραμένει ως έχει, για όσο χρόνο θεωρεί εύλογα αναγκαίο για σκοπούς ελέγχου ή έρευνας που διενεργείται στα πλαίσια των καθηκόντων του˙ | |
|  | | (δ) να δεσμεύει τιμολόγια, έγγραφα, μητρώα, βιβλία αναπαραγωγής, πιστοποιητικά, ηλεκτρονικούς υπολογιστές ή άλλα στοιχεία, σε γραπτή ή ηλεκτρονική μορφή, τα οποία εύλογα θεωρεί ότι περιέχουν χρήσιμες πληροφορίες για σκοπούς διερεύνησης του αδικήματος˙ | |
|  | | (ε) να απαιτεί από τον υπεύθυνο επιχείρησης ή το άτομο που βρίσκεται στη σκηνή και σχετίζεται με την επιχείρηση, να του παρέχει ασφαλή πρόσβαση σε οποιοδήποτε μέρος των υποστατικών και του παραχωρήσει πληροφορίες σχετικές με θέματα που εξετάζει στα πλαίσια των καθηκόντων του. | |
|  | | (4) Για σκοπούς άσκησης των εξουσιών του ο Επιθεωρητής δύναται, εάν το θεωρεί αναγκαίο, να συνοδεύεται από αστυνομικό ή άλλο πρόσωπο εξουσιοδοτημένο από τον ίδιο ή να έχει μαζί του τέτοιο εξοπλισμό τον οποίο δυνατόν να θεωρήσει απαραίτητο, και ο υπεύθυνος της επιχείρησης ή το άτομο που βρίσκεται στη σκηνή και σχετίζεται με την επιχείρηση οφείλει να επιτρέψει την είσοδο στα υποστατικά των εν λόγω προσώπων. | |
|  | | (5) Χωρίς επηρεασμό οποιονδήποτε άλλων διατάξεων του παρόντος Νόμου, εάν δικαστής επαρχιακού δικαστηρίου πεισθεί, με ένορκη δήλωση του Επιθεωρητού ότι υπάρχει βάσιμος λόγος ή εύλογη αιτία ότι- | |
|  | | (i) Διενεργήθηκε ή διενεργείται ή πρόκειται να διενεργηθεί οποιαδήποτε παράνομη δραστηριότητα ή αδίκημα που σχετίζεται με τον παρόντα Νόμο ή/και των δυνάμει αυτού εκδιδομένων Κανονισμών και Διαταγμάτων ή του Κανονισμού (ΕΕ) 2016/1012· | |
|  | | (ii) η είσοδος στα υποστατικά δεν επιτράπηκε ή πρόκειται να μην επιτραπεί ή πιθανόν να εμποδιστεί˙ | |
|  | |  | |
|  | | (iii) δεν υπάρχουν άτομα στα υποστατικά ή ότι ο υπεύθυνος της επιχείρησης απουσιάζει και η αναμονή για την επιστροφή του δυνατόν να επηρεάσει αρνητικά τον σκοπό της έρευνας,  (iv) στα υποστατικά διατηρούνται ή φυλάσσονται βιβλία, έγγραφα ή μητρώα σε οποιαδήποτε μορφή ή σχετική συσκευή ή εξοπλισμός αποθήκευσης δεδομένων ή οποιαδήποτε αντικείμενα, τα οποία σχετίζονται με τα θέματα που ρυθμίζονται από τον παρόντα Νόμο και των δυνάμει αυτού εκδιδομένων Κανονισμών και Διαταγμάτων, και τα οποία μπορούν να χρησιμοποιηθούν ως τεκμήρια ή αποδεικτικά στοιχεία για τη διάπραξη αδικήματος δυνάμει του παρόντος Νόμου,  δύναται να εκδώσει ένταλμα για έρευνα, σε οποιαδήποτε μέρα και ώρα, των υποστατικών ή του χώρου που αναφέρεται στην ένορκη δήλωση. | |
|  | | (6) Ο υπεύθυνος επιχείρησης ή άλλο πρόσωπο που σχετίζεται με την επιχείρηση οφείλει να παρέχει όλες τις αναγκαίες διευκολύνσεις και πληροφορίες στον Επιθεωρητή κατά την άσκηση των εξουσιών του. | |

|  |  |
| --- | --- |
| Κυρώσεις. | 8.-(1) Η Αρμόδια Αρχή εξετάζει, κατόπιν υποβολής παραπόνου ή αυτεπάγγελτα, παράβαση των διατάξεων του παρόντος Νόμου ή του Κανονισμού (ΕΕ) 2016/1012.  Και έχει εξουσία να προβαίνει στις πιο κάτω ενέργειες- |
|  |  |

|  |  |
| --- | --- |
|  | (α) Να διατάξει ή να συστήσει στο πρόσωπο το οποίο διάπραξε την παράβαση όπως μέσα σε τακτή προθεσμία τερματίσει αυτήν και αποφύγει επανάληψή της στο μέλλον˙ |
|  | (β) να δεσμεύει οποιοδήποτε αντικείμενο αναφέρεται στην παράγραφο (δ) του εδαφίου (3) του άρθρου 7, αναφορικά με το οποίο ή σε σχέση με το οποίο έχει εύλογη αιτία να πιστεύει ότι δεν τηρείται οποιαδήποτε διάταξη του παρόντος Νόμου ή του Κανονισμού (ΕΕ) αριθ. 2016/1012˙  (γ) να επιβάλει διοικητικό πρόστιμο, ανάλογα με την φύση, την βαρύτητα και την διάρκεια της παράβασης, ύψους μέχρι έξι χιλιάδες ευρώ (€6.000)˙  (δ) σε περίπτωση μη άρσης της παράβασης να επιβάλει διοικητικό πρόστιμο μέχρι εκατό ευρώ (€100) για κάθε μέρα συνέχισή της˙ |

|  |  |
| --- | --- |
|  | (ε) να αναστέλλει ή να ανακαλεί την αναγνώριση των κοινωνιών εκτροφής, την έγκριση προγραμμάτων εκτροφής, των ζωοτεχνικών πιστοποιητικών ή/και άλλων αδειών απαραίτητων για την εφαρμογή των διατάξεων του Κανονισμού (ΕΕ) 2016/1012 και του παρόντος Νόμου, σε περίπτωση που οι προϋποθέσεις χορήγησής των δεν πληρούνται ή έπαψαν να ισχύουν˙  (στ) να προβαίνει σε οποιαδήποτε ενέργεια δυνάμει των διατάξεως του άρθρου 47 του Κανονισμού (ΕΕ) 2016/1012.  (2) Προτού επιβάλει οποιαδήποτε διοικητική κύρωση ή πρόστιμο η Αρμόδια Αρχή ενημερώνει γραπτώς το επηρεαζόμενο πρόσωπο για την πρόθεσή της να επιβάλει τη διοικητική κύρωση ή πρόστιμο, και τους λόγους για τους οποίους προτίθεται να ενεργήσει τοιουτοτρόπως, παρέχοντάς του το δικαίωμα υποβολής παραστάσεων εντός προθεσμίας δεκαπέντε (15) εργάσιμων ημερών από την ημερομηνία λήψης της ειδοποίησης.  (3) Η Αρμόδια Αρχή επιβάλλει το διοικητικό πρόστιμο με αιτιολογημένη απόφασή της, η οποία κοινοποιείται στο επηρεαζόμενο πρόσωπο, και στην οποία καθορίζονται-  (α) H παράβαση ή η παράλειψη συμμόρφωσης για την οποία επιβάλλεται το διοικητικό πρόστιμο˙  (β) η χρονική προθεσμία μέσα στην οποία δύναται το επηρεαζόμενο πρόσωπο να προσβάλει την απόφαση με προσφυγή στον Υπουργό˙ και  (γ) το ποσό και η προθεσμία μέσα στην οποία το επηρεαζόμενο πρόσωπο οφείλει να πληρώσει το διοικητικό πρόστιμο.  (4) Σε περίπτωση άρνησης ή παράλειψης πληρωμής του διοικητικού προστίμου, η Αρμόδια Αρχή λαμβάνει δικαστικά μέτρα και εισπράττει το οφειλόμενο ποσό ως αστικό χρέος οφειλόμενο προς τη Δημοκρατία. |
| Ιεραρχική προσφυγή. | 9.-(1) Πρόσωπο το οποίο έχει έννομο συμφέρον δύναται, σε περίπτωση επιβολής διοικητικού προστίμου ή άλλης διοικητικής κύρωσης, δυνάμει του παρόντος Νόμου ή των Κανονισμών ή των Διαταγμάτων που εκδίδονται δυνάμει αυτού, να προσβάλει τη σχετική πράξη ή απόφαση εντός τριάντα (30) εργάσιμων ημερών, από την ημερομηνία κοινοποίησης σε αυτόν της απόφασης, με γραπτή και αιτιολογημένη προσφυγή στον Υπουργό. |
|  | (2) Ο Υπουργός προχωρεί στην εξέταση της προσφυγής, δυνάμενος κατά την κρίση του, να ακούσει τον προσφεύγοντα ή να δώσει σε αυτόν την ευκαιρία να υποστηρίξει γραπτώς περαιτέρω τους λόγους στους οποίους στηρίζεται η προσφυγή και εκδίδει και διαβιβάζει γραπτώς, δεόντως αιτιολογημένη, την απόφαση του στον προσφεύγοντα. |
|  | (3) Ο Υπουργός δύναται να αναθέτει σε ένα ή περισσότερους λειτουργούς που υπηρετούν στο Υπουργείο ή στα Τμήματα που υπάγονται σε αυτό, την εξέταση θεμάτων που αφορούν την προσφυγή και να απαιτεί από αυτούς να του υποβάλουν το πόρισμα της εξέτασης αυτής, πριν από την έκδοση της απόφασής του επί της προσφυγής. |
|  | (4) Ο Υπουργός δύναται να εκδώσει μια από τις ακόλουθες αποφάσεις-  (α) Να επικυρώσει την προσβληθείσα απόφαση·  (β) να ακυρώσει την προσβληθείσα απόφαση·  (γ) να τροποποιήσει την προσβληθείσα απόφαση·  (δ) να προβεί σε έκδοση νέας απόφασης σε αντικατάσταση της προσβληθείσας.  Νοείται ότι ο Υπουργός, πριν την έκδοση της απόφασης του προς τον προσφεύγοντα και σε περίπτωση αντίθεσης του με το πόρισμα της εξέτασης δυνάμει του εδαφίου (3) ή της απόφασης της Αρμόδιας Αρχής, να αιτιολογήσει επαρκώς και γραπτώς τους λόγους της διαφωνίας του. |
| Αδικήματα  και ποινές. | 10.-(1) Πρόσωπο το οποίο-  (α) Προβαίνει σε οποιαδήποτε πράξη ή παράλειψη κατά παράβαση του  παρόντος Νόμου και των δυνάμει αυτού εκδιδομένων κανονισμών και  διαταγμάτων· |

|  |  |
| --- | --- |
|  | (β) παρεμποδίζει ή παρακωλύει τον Επιθεωρητή ή την Αρμόδια Αρχή στην εκτέλεση των καθηκόντων τους˙ |
|  | (γ) σκόπιμα κωλυσιεργεί ή παραπλανεί τον Επιθεωρητή ή την Αρμόδια Αρχή κατά την εκτέλεση των καθηκόντων και των εξουσιών που τους ανατίθενται με βάση τον παρόντα Νόμο και των δυνάμει αυτού εκδιδομένων κανονισμών και διαταγμάτων˙ |
|  | (δ) αρνείται να παράσχει σε Επιθεωρητή ή σε εμπειρογνώμονες της Ευρωπαϊκής Επιτροπής ασφαλή πρόσβαση σε οποιοδήποτε μέρος των υποστατικών ή άλλων χώρων της επιχείρησης ή πρόσβαση σε πληροφορίες και έγγραφα που σχετίζονται με την επιχείρηση˙ |
|  | (ε) αποκρύπτει, καταστρέφει ή παραποιεί οποιοδήποτε μητρώο, τιμολόγιο, βιβλίο, πιστοποιητικό, έγγραφο ή άλλα δεδομένα˙ |
|  | (στ) αρνείται ή παραλείπει να συμμορφωθεί με οδηγία ή μέτρα που επιβάλλει ο Επιθεωρητής δυνάμει του άρθρου 7˙ |

|  |  |
| --- | --- |
|  | είναι ένοχο αδικήματος και σε περίπτωση καταδίκης του υπόκειται σε φυλάκιση που δεν υπερβαίνει τα δύο (2) χρόνια ή σε χρηματική ποινή που δεν υπερβαίνει τις είκοσι χιλιάδες ευρώ (€20.000) ή και τις δύο αυτές ποινές. |
| Εξουσία έκδοσης Κανονισμών. | 11.-(1) Το Υπουργικό Συμβούλιο έχει εξουσία να εκδίδει Κανονισμούς για τον καθορισμό οποιουδήποτε θέματος το οποίο χρήζει ή είναι δεκτικό καθορισμού με βάση τις διατάξεις του παρόντος Νόμου, καθώς και για την καλύτερη εφαρμογή των διατάξεων του Κανονισμού (ΕΚ) αριθ. 2016/1012. |
|  | (2) Χωρίς επηρεασμό της γενικότητας του εδαφίου (1) Κανονισμοί που εκδίδονται δυνάμει του παρόντος άρθρου δύναται να ρυθμίζουν ή να καθορίζουν οποιαδήποτε από τα ακόλουθα θέματα- |
|  | (α) τον καθορισμό τελών και τη διαδικασία καταβολής τους˙ |
|  | (β) το εμπόριο ιπποειδών που προορίζονται για αγώνες και με τους όρους συμμετοχής στους αγώνες αυτούς˙ |
|  | (γ) την διαδικασία έκδοσης αδειών, εγγράφων, πιστοποιητικών και γνωστοποιήσεων, οποιασδήποτε επιχείρησης αλλά και των κοινωνιών εκτροφής και των επιχειρήσεων αναπαραγωγής˙  (δ) τις απαιτήσεις αναγνώρισης οποιασδήποτε επιχείρησης αλλά και των κοινωνιών εκτροφής και των επιχειρήσεων αναπαραγωγής και της έγκρισης προγραμμάτων αναπαραγωγής˙  (ε) τις υποχρεώσεις οποιασδήποτε επιχείρησης αλλά και των κοινωνιών εκτροφής και των επιχειρήσεων αναπαραγωγής˙  (στ) την παραχώρηση παρεκκλίσεων που προκύπτουν από τις διατάξεις του Κανονισμού (ΕΕ) αριθ. 2016/1012˙  (ζ) την υιοθέτηση προνοιών Κοινοτικών Κανονισμών ή Κοινοτικών Αποφάσεων. |
| Έκδοση Διαταγμάτων. | 12.-(1) Ο Υπουργός έχει εξουσία να εκδίδει Διατάγματα, που δημοσιεύονται στην Επίσημη Εφημερίδα της Δημοκρατίας, για τον καθορισμό τεχνικών θεμάτων που χρήζουν ρύθμισης δυνάμει του παρόντος Νόμου ή των δυνάμει αυτού εκδιδομένων Κανονισμών ή του Κανονισμού (ΕΕ) αριθ. 2016/1012 ή για τροποποίηση των Παραρτημάτων του παρόντος Νόμου ή των Παραρτημάτων των Κανονισμών που εκδίδονται δυνάμει αυτού. |
| Κατάργησεις και επιφυλάξεις.   * 86(I)/2001 * 272(I)/2004 * 115(I)/2009. | 13.-(1) Με την έναρξη της ισχύος του παρόντος Νόμου οι περί Βελτίωσης των Ζώων Νόμοι του 2001 έως 2009 και οι Κανονισμοί και τα Διατάγματα που έχουν εκδοθεί δυνάμει αυτών, όπως αυτοί έχουν τροποποιηθεί, καταργούνται.    (2) Διορισμοί, εξουσιοδοτήσεις, πιστοποιητικά, εγκρίσεις ή άδειες ή οποιεσδήποτε πράξεις έγιναν ή χορηγήθηκαν δυνάμει των διατάξεων των πιο πάνω καταργηθέντων Νόμων παύουν να ισχύουν έξι (6) μήνες από την ημερομηνία έναρξης της ισχύος του παρόντος Νόμου. |
|  |  |